ai4bharat/Pralekha huggingface dataset:
শ্রমওকর্মসংস্থানমন্ত্রক
প্রধানমন্ত্রী ছোট ব্যবসায়ী এবং স্বনিযুক্ত ব্যক্তিদের জন্য জাতীয় অবসরকালীন ভাতা কর্মসূচির সূচনা করেছেন
নয়াদিল্লি, ১২ সেপ্টেম্বর, ২০১৯
ভারতের প্রধানমন্ত্রী শ্রী নরেন্দ্র মোদী আজ রাঁচিতে ন্যাশনাল পেনশন স্কিম ফর ট্রেডার্স অ্যান্ড সেল্ফ এমপ্লয়েড পার্সন্স-এর সূচনা করলেন। যে সমস্ত ছোট ব্যবসায়ীর বার্ষিক লেনদেনের পরিমাণ ১.৫ কোটি টাকার কম তাঁরা এই কর্মসূচির আওতায় আসবেন। ঝাড়খণ্ডের রাজ্যপাল শ্রীমতী দৌপদী মুর্মু, মুখ্যমন্ত্রী শ্রী রঘুবর দাস, আদিবাসী বিষয়ক কেন্দ্রীয় মন্ত্রী শ্রী অর্জুন মুন্ডা, শ্রম ও কর্মসংস্থান প্রতিমন্ত্রী শ্রী সন্তোষ কুমার গাঙ্গোয়ার এবং অন্য বিশিষ্টজনেরা এই অনুষ্ঠানে উপস্থিত ছিলেন। সারা দেশে ৩ লক্ষ ৫০ হাজার সাধারণ পরিষেবা কেন্দ্রের মাধ্যমে এই সুবিধা পৌঁছে দেওয়া হবে উপযুক্ত ব্যক্তির কাছে। এছাড়া, সাধারণ মানুষ www.maandhan.in/vyapari. – এই পোর্টালে নিজে থেকে নাম লেখাতে পারবেন। যাঁরা এই কর্মসূচিতে আসার যোগ্য তাঁরা তাঁদের নিকটবর্তী কেন্দ্রে গিয়ে নাম লেখাতে পারবেন। সঙ্গে রাখতে হবে আধার কার্ড এবং সেভিংস ব্যাঙ্ক বা জন ধন অ্যাকাউন্টের পাসবই। বয়স হতে হবে ১৮-৪০-এর মধ্যে। যাঁদের ব্যবসার পরিমাণ ৪০ লক্ষের বেশি তাঁদেরই শুধু জিএসটিআইএন দিতে হবে। নাম লেখাতে কোন অর্থ লাগবে না।
সরকার এই কর্মসূচিটি এনেছে ছোট দোকানদার, খুচরো ব্যবসায়ী এবং স্বনিযুক্ত ব্যক্তিদের অবদানকে স্বীকৃতি দিতে। ৬০ বছর বয়সের পর ন্যূনতম মাসিক ৩ হাজার টাকা অবসরকালীন ভাতার সংস্থান রাখা হয়েছে। তবে সুবিধাপ্রাপকদের আয়করদাতা হওয়া চলবে না বা ইপিএফও/ইএসআইসি/সরকারি এনপিএস/পিএম-এসওয়াইএম-এর সদস্য হওয়া চলবে না। মাসিক দেয় পরিমাণের ৫০ শতাংশ দেবে কেন্দ্র সরকার, বাকি ৫০ শতাংশ দিতে হবে সুবিধাপ্রাপককে। মাসিক দেয় অর্থের পরিমাণ কম রাখা হয়েছে যাতে সহজে এই কর্মসূচির সুবিধা নিতে পারেন তাঁরা।
প্রধানমন্ত্রী নরেন্দ্র মোদী সরকারের দ্বিতীয় দফায় অবসরকালীন ভাতা কর্মসূচি অন্যতম অগ্রাধিকারের তালিকায়। মন্ত্রকের ১০০ দিনের পরিকল্পনা অনুযায়ী এই কর্মসূচির লক্ষ্য ২০১৯-২০-তে ২৫ লক্ষ এবং ২০২৩-২৪-এর মধ্যে ২ কোটি সুবিধাপ্রাপককে নথিভুক্ত করা। গোটা দেশের ৩ কোটি ব্যবসায়ী এই অবসরকালীন ভাতা কর্মসূচিতে উপকৃত হবেন বলে মনে করা হচ্ছে।
CG/AP/DM
(Visitor Counter : 56
মন্ত্রিসভারঅর্থনৈতিকবিষয়সংক্রান্তকমিটি
পাটজাত সামগ্রীর বাধ্যতামূলক প্যাকেজিং-এর নিয়ম-নীতি সম্প্রসারণে মন্ত্রিসভার সায়
নয়াদিল্লি, ২৭নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে আজ ২০১৯-২০ পাটবর্ষে পাটজাত সামগ্রী দিয়ে খাদ্যশস্য ও চিনির বাধ্যতামূলক প্যাকেজিং-এর প্রস্তাব অনুমোদিত হয়েছে। কেন্দ্রীয় সরকার গত বছরের মতোই, জুট প্যাকেজিং ম্যাটেরিয়াল আইন, ১৯৮৭-র আওতায় প্যাকেটবন্দী করা সংক্রান্ত নিয়ম-নীতি এ বছরও একই রাখার সিদ্ধান্ত নিয়েছে। মন্ত্রিসভার এই সিদ্ধান্তের ফলে খাদ্যসামগ্রীর ক্ষেত্রে ১০০ শতাংশ এবং চিনির ক্ষেত্রে ২০ শতাংশ প্যাকেজিং নানা ধরনের পাটের ব্যাগে করা বাধ্যতামূলক হয়েছে।
মন্ত্রিসভার এই সিদ্ধান্তের ফলে পাটের বস্তার ব্যবহার যেমন বাড়বে, তেমনই পাটজাত সামগ্রীর ব্যবহারে আরও বৈচিত্র্য আসবে। এছাড়াও, সরকারি ই-মার্কেট পোর্টালে  রিভার্স অকশন বা পুনরায় নিলামের মাধ্যমে খাদ্যশস্য প্যাকেটবন্দী করার জন্য ১০ শতাংশ পাটের ব্যাগের পুনর্ব্যবহার সম্ভব হবে। এর ফলে, পাটের বস্তার মূল্যে এক নতুন যুগের সূচনা হবে।
দেশের পূর্বাঞ্চল ও উত্তর-পূর্বাঞ্চলে বিশেষ করে, পশ্চিমবঙ্গ, বিহার, ওড়িশা, অসম, অন্ধ্রপ্রদেশ, মেঘালয় ও ত্রিপুরায় পাটচাষি ও পাটজাত সামগ্রী উৎপাদনের সঙ্গে যুক্ত কর্মীরা লাভবান হবেন। উল্লেখ করা যেতে পারে, পাটক্ষেত্রের সঙ্গে প্রায় ৩ লক্ষ ৭০ হাজার কর্মী সহ লক্ষ লক্ষ কৃষক পরিবারের জীবনজীবিকা জড়িত। সরকার এই বিষয়টিকে বিবেচনায় রেখেই পাট ক্ষেত্রের সার্বিক উন্নয়নে আন্তরিক প্রয়াস চালিয়ে আসছে। এই লক্ষ্যে কাঁচা পাটের গুণমান ও উৎপাদনশীলতা বাড়ানোর পাশাপাশি, পাট শিল্পক্ষেত্রে আরও বৈচিত্র্য নিয়ে আসার ওপরও গুরুত্ব দেওয়া হয়েছে যাতে পাটজাত সামগ্রীর চাহিদা বজায় থাকে।
পাটশিল্প অধিকাংশ ক্ষেত্রেই সরকারের ওপর নির্ভরশীল কারণ সরকারের পক্ষ থেকে প্রতি বছর খাদ্যশস্য বস্তাবন্দী করার জন্য ৭,৫০০ কোটি টাকা মূল্যের পাটের বস্তা ক্রয় করা হয়ে থাকে। পাট শিল্পক্ষেত্রের চাহিদা বজায় রাখতে এবং এই শিল্পক্ষেত্রের সঙ্গে যুক্ত সংশ্লিষ্ট সকলের জীবনজীবিকায় সহায়তা দিতে সরকারের পক্ষ থেকে পাটের বস্তা সংগ্রহের উদ্যোগ নেওয়া হয়।
CG/BD/DM
(Visitor Counter : 56
প্রধানমন্ত্রীরদপ্তর
বালিতে জি২০ শিখর সম্মেলনে তৃতীয় পর্বে প্রধানমন্ত্রী শ্রী নরেন্দ্র মোদীর ভাষণের বঙ্গানুবাদ: ডিজিটাল পরিবর্তন
নয়াদিল্লি, ১৬ নভেম্বর, ২০২২
মাননীয়,
আমাদের এই শতকে ডিজিটাল পরিবর্তন সবচেয়ে উল্লেখযোগ্য এক পরিবর্তন। ডিজিটাল প্রযুক্তির যথাযথ ব্যবহার দারিদ্র্যের বিরুদ্ধে দীর্ঘদিন ধরে চলা সমগ্র বিশ্বের লড়াইকে সহজ করে দিতে পারে। ডিজিটাল সমাধান জলবায়ু পরিবর্তনের বিরুদ্ধে লড়াইয়েও সহায়ক হয়ে উঠতে পারে- আমরা কোভিডের সময় ইতিমধ্যেই দেখতে পেয়েছি দূর নিয়ন্ত্রিত কাজ বা কাগজহীন সবুজ অফিসে কাজের উদাহরণ। কিন্তু এই উপকারগুলি তখনই অনুভূত হবে যখন ডিজিটাল প্রযুক্তি ছড়িয়ে পড়বে ব্যাপকভাবে এবং সকলের কাছেই ডিজিটাল সুবিধা থাকবে। দুর্ভাগ্যবশত আমরা এখনও পর্যন্ত এই শক্তিশালী ব্যবহার কেবলমাত্র বাণিজ্য সরলীকরণের ক্ষেত্রেই দেখেছি। প্রতিটি দেশের প্রতি কোণায় ডিজিটাল পরিবর্তনের সুবিধা যেন পৌঁছে যায় সেই লক্ষ্যে কাজ করা আমাদের জি২০ গোষ্ঠীভুক্ত দেশগুলির দায়িত্ব।
ভারত বিগত কয়েক বছর ধরে নিজের অভিজ্ঞতায় দেখেছে আমরা ডিজিটাল স্থাপত্য কীভাবে সামাজিক ও অর্থনৈতিক পরিবর্তন আনতে পারে। ডিজিটাল ব্যবহার কাজে গতি আনে, শাসন ব্যবস্থায় স্বচ্ছতাও আনা সম্ভব। ভারতে বর্তমানে ডিজিটাল বিপ্লব চলছে। উদাহরণ হিসেবে আমাদের ইউনিফায়েড পেমেন্ট ইন্টারফেস বা ইউপিআই ব্যবস্থার কথা বলা যায়।
বিগত বছরে বিশ্বের ৪০ শতাংশ আর্থিক লেনদেন ইউপিআই-এর মাধ্যমে হয়েছে। পাশাপাশি আমরা ৪৬ কোটি নতুন ব্যাঙ্ক অ্যাকাউন্ট খুলেছি কেবলমাত্র ডিজিটাল পরিচয়ের ওপর ভিত্তি করে। আর্থিক অন্তর্ভুক্তিকরণে ভারতকে অগ্রণী নেতা হিসেবে গড়ে তুলছি আমরা। আমাদের কো-উইন প্ল্যাটফর্ম মানব জাতির ইতিহাসে বৃহত্তম টিকাকরণ অভিযানকে সফলভাবে সম্পন্ন করতে সাহায্য করেছে। অতিমারীর পরিস্থিতির মধ্যেও এই সাফল্য পেয়েছি আমরা।
মাননীয়গণ,
ভারতে আমার জনগণের কাছে ডিজিটাল ব্যবস্থাপনা পৌঁছে দিচ্ছি। কিন্তু আন্তর্জাতিক স্তরে ডিজিটাল ক্ষেত্রে এখনও বিশাল পার্থক্য রয়েছে। বিশ্বের উন্নয়নশীল দেশগুলির অনেক নাগরিকদের কাছে এখনও পর্যন্ত কোনো ধরনের ডিজিটাল পরিচয় নেই। মাত্র ৫০টি দেশে ডিজিটাল পেমেন্ট ব্যবস্থাপনা রয়েছে। “বিশ্বের কোনো নাগরিক যেন ডিজিটাল প্রযুক্তির সুবিধা থেকে বঞ্চিত না হন সে জন্য আগামী ১০ বছরে প্রত্যেক মানব জাতির জীবনে আমরা ডিজিটাল পরিবর্তন আনবো। এই অঙ্গীকার কী আমরা একসঙ্গে নিতে পারি?”
জি২০ সভাপতিত্বকালে আগামী বছরে ভারত এই লক্ষ্যে জি২০ সহযোগী দেশগুলির সঙ্গে একযোগে কাজ করবে। আমাদের মূল লক্ষ্য হবে ‘উন্নয়নের জন্য তথ্য’ যা আমাদের পৌরহিত্যকালের যে সামগ্রিক মূল ভাবনা ‘এক বিশ্ব, এক পরিবার, এক ভবিষ্যৎ’-রয়েছে, তারই অবিচ্ছেদ্য অংশ হয়ে উঠবে।
আপনাদের ধন্যবাদ।
এটি প্রধানমন্ত্রীর বক্তব্যের আনুমানিক বঙ্গানুবাদ। মূল বক্তব্য ছিল হিন্দিতে।
PG/PM/NS
(
শিল্পওবাণিজ্যমন্ত্রক
আন্তর্জাতিক পেটেন্টের জন্য আবেদনপত্র পূরণ নিয়ে দেরাদুণে কর্মশিবির
নয়াদিল্লি, ২০ জুন ২০১৯
আন্তর্জাতিক পেটেন্ট বা সত্ত্বের জন্য আবেদনপত্র পূরণে বিভিন্ন পন্থা-পদ্ধতি নিয়ে সংশ্লিষ্ট সকল পক্ষকে সচেতন করে তুলতে আজ দেরাদুণে ভারতীয় পেটেন্ট কার্যালয়ের পক্ষ থেকে এক কর্মশিবিরের আয়োজন করা হয়েছে। বিশ্ব মেধাসত্ত্ব সংগঠন, অ্যাসোচেম এবং উত্তরাখন্ড সরকারের সহযোগিতায় একদিনের এই কর্মশিবিরের আয়োজক কেন্দ্রীয় বাণিজ্য ও শিল্প মন্ত্রকের অধীন মেধাসত্ত্ব অধিকার ব্যবস্থাপনা বিভাগ।
সেমিনারে অংশগ্রহণের জন্য পেটেন্ট ব্যবহারকারী, সংশ্লিষ্ট বিভিন্ন পক্ষ, আবেদনকারী, উদ্ভাবক, ক্ষুদ্র ও মাঝারি শিল্প সংস্থা সংগঠনের সদস্য, শিক্ষা প্রতিষ্ঠান, গবেষণা ও উন্নয়ন সংগঠন সহ বিভিন্ন বৈজ্ঞানিক সংস্থাকে আমন্ত্রণ জানানো হয়েছে। বিশ্ব মেধাসত্ত্ব সংগঠনের অ্যাসিস্ট্যান্ট ডাইরেক্টর জেনারেল নরেশ নন্দন প্রসাদ এবং ভারতে পেটেন্ট সংক্রান্ত কন্ট্রোলার জেনারেল ও পি গুপ্তা সহ অন্যান্য বিশিষ্ট ব্যক্তিরা সেমিনারে উপস্থিত থাকছেন।
সৃজনশীল ভারত : অভিনব ভারত গড়ে তোলার লক্ষ্যে ভারত সরকারের প্রচেষ্টার অঙ্গ হিসাবে এই সেমিনারের আয়োজন করা হয়েছে। উদ্দেশ্য হ’ল – দেশে ও বিদেশে মেধাসত্ত্ব ও উদ্ভাবিত বিষয়গুলির সুরক্ষায় উদ্ভাবকদের মধ্যে সচেতনতা প্রসার। পেটেন্ট সহযোগিতা ট্রিটি সম্পর্কে বিশ্ব মেধাসত্ত্ব সংগঠন এবং ভারতের মেধাসত্ত্ব কার্যালয়ের আধিকারিকরা সেমিনারে বক্তব্য রাখবেন। এই সেমিনারের মাধ্যমে পেটেন্ট বা সত্ত্বের জন্য আবেদনকারীদের ই-পেটেন্ট ব্যবস্থার আওতায় নিজস্ব অ্যাকাউন্ট খুলতে এবং ঐ ব্যবস্থার মাধ্যমে আবেদনপত্র পূরণের বিভিন্ন নিয়ম ও শর্তাবলী সম্পর্কে সচেতন করে তোলা হচ্ছে।
দেশের বিভিন্ন শহরে এ ধরণের আরও সেমিনার আয়োজন করা হচ্ছে। আগামী ২৪শে জুন লক্ষ্ণৌতে, ২৬শে জুন কলকাতায় এবং ২৮শে জুন ভুবনেশ্বরে এ ধরণের সেমিনার আয়োজন করা হবে বলে জানানো হয়েছে।
CG/BD/SB
(Visitor Counter : 90
বিজ্ঞানওপ্রযুক্তিমন্ত্রক
জৈব শৌচালয়ের বিকল্প হিসেবে ট্রেনে স্বয়ংক্রিয় বর্জ্য নিষ্কাশন পদ্ধতি অনেক বেশি অর্থ সাশ্রয়ী
নতুন দিল্লি, ১৬ জুলাই, ২০২১
ট্রেনের শৌচালয় থেকে সংগৃহীত বর্জ্য পদার্থ নিষ্কাশন করার একটি স্বয়ংক্রিয় প্রযুক্তির উদ্ভাবন করেছেন ভারতের বিজ্ঞানীরা। বায়ো টয়লেট বা জৈব শৌচালয়ের বিকল্প হিসাবে এটি অর্থ সাশ্রয়কারী এবং সহজে ব্যবহারযোগ্য। ভারতীয় রেল এই পদ্ধতি অনায়াসে ব্যবহার করতে পারে।
বর্তমানে ট্রেনে যে ধরনের জৈব শৌচালয় ব্যবহার করা হয় তাতে বর্জ্য পদার্থকে গ্যাসে রূপান্তর করার জন্য অ্যানেরোবিক বাক্টেরিয়া ব্যবহার করা হয়। কিন্তু এই ধরনের ব্যাকটেরিয়া যাত্রীদের দ্বারা শৌচালয় ফেলে দেওয়া প্লাস্টিক বা কাপড়ের সামগ্রী গুলিকে পচন ধরাতে পারেনা। ফলে সেগুলি ট্যাংকের ভেতরে থেকে যায়। অপসারণ করতে অসুবিধা হয়।
নতুন এক ধরনের প্রযুক্তি ব্যবহার করে ট্রেনের জন্য জৈব শৌচালয় তৈরি করেছেন অন্ধপ্রদেশের চেব্রোলু ইঞ্জিনিয়ারিং কলেজের ডক্টর আর ভি কৃষ্ণাইয়া। তাঁর এই প্রযুক্তির মাধ্যমে চলমান ট্রেন থেকে বজ্র পদার্থ সংগ্রহ করে তা বিভিন্ন উপকরণের মাধ্যমে পৃথকীকরণের ব্যবস্থা রয়েছে। এই প্রযুক্তি ব্যবহার করতে সহায়তা করেছে বিজ্ঞান ও প্রযুক্তি বিভাগ। মেক ইন ইন্ডিয়া কর্মসূচিতে এই প্রযুক্তিটি তৈরি করা হয়েছে।
নতুন এই জৈব শৌচালয়ের জন্য তিনটি ব্যবস্থা রাখা হয়েছে। প্রথমে একটি সেপটিক ট্যাংককে রেললাইনের মাঝখানে রাখা হয়। যখন কোন ট্রেন ওই লাইনের উপর আসে তখন সেপটিক ট্যাঙ্কের ঢাকনা খুলে দেওয়া হয়। স্বয়ংক্রিয় পদ্ধতিতে শ্রেণীর সমস্ত কামরা থেকে বর্জ্য পদার্থ গুলি সেপটিক ট্যাংকে ফেলা হয়। এবার ট্রেনটি চলে গেলে সেপটিক ট্যাংকটি সরিয়ে ফেলা হয়। এরপর সেপটিক ট্যাংক থেকে বর্জ্য পদার্থ গুলিকে পৃথকীকরণ করে অন্য দুটি ট্যাঙ্কে ভরা হয়। একটি ট্যাঙ্কে মানুষের মল গুলি রাখা হয়। অন্য ট্যাঙ্কে প্লাস্টিক সহ অন্যান্য সামগ্রী রাখা হয়।
ট্রেনের বর্তমান জৈব শৌচালয়ের সঙ্গে তুলনা করলে এটি অর্থ সাশ্রয়কারী। জৈব শৌচালয়ের ক্ষেত্রে যেখানে ইউনিট পিছু এক লক্ষ টাকা খরচ করে, সেখানে এই প্রযুক্তিতে খরচ পড়বে ১৫ হাজার টাকা।
CG/ SB
(Visitor Counter : 229
মানবসম্পদবিকাশমন্ত্রক
শ্রী ধর্মেন্দ্র প্রধান ‘পড়ে ভারত’ প্রচারাভিযানের সূচনা করেছেন, এটি ১০০ দিনের পঠন-পাঠন প্রচার অভিযান, “তরুণ বন্ধুদের” পড়ার বিষয় ভাগ করে নেওয়ার জন্য আহ্বান জানিয়েছেন
নতুন দিল্লি, ০১ জানুয়ারি, ২০২২
কেন্দ্রীয় শিক্ষামন্ত্রী শ্রী ধর্মেন্দ্র প্রধান আজ ১০০ দিনের পঠন-পাঠন প্রচারাভিযান ‘পড়ে ভারত’-এর সূচনা করেছেন। ১০০ দিনের পঠন-পাঠন প্রচারাভিযানের উদ্দেশ্য হলো জাতীয় শিক্ষা নীতি ২০২০-র সঙ্গে সামঞ্জস্য বজায় রেখে স্থানীয়/ মাতৃভাষা/ আঞ্চলিক/ উপজাতী ভাষায় শিশুদের জন্য বয়সের উপযোগী পড়ার বইয়ের উপস্থিতি নিশ্চিত করার মাধ্যমে আনন্দদায়ক পঠন-পাঠন সংস্কৃতি বিষয়ে প্রচারের ওপর জোর দেওয়া।
প্রচারাভিযানের সূচনায় কেন্দ্রীয় মন্ত্রী পঠন-পাঠনের গুরুত্বের ওপর জোর দেন। তিনি বলেন, শিশুদের আজীবন শিক্ষা নিশ্চিত করতে হবে। শ্রী প্রধান জানান, যদি অল্প বয়সেই শিশুদের মধ্যে পড়ার অভ্যাস তৈরি করা যায়, তাহলে তাদের মস্তিষ্কের বিকাশ ঘটবে এবং কল্পনাশক্তি বৃদ্ধি পাবে ও শিশুদের জন্য একটি উপযুক্ত শিক্ষার পরিবেশ তৈরি করা সম্ভব হবে।
কেন্দ্রীয় মন্ত্রী বলেন যে, পঠন-পাঠন হলো শিক্ষার ভিত্তি, যা শিক্ষার্থীদের স্বাধীনভাবে বই পড়তে অনুপ্রাণিত করে তোলে। এতে তাদের সৃজনশীলতা, জটিল বিষয়ে সমাধানের জন্য ভাবনা-চিন্তা করা, শব্দ ভাণ্ডার বাড়ানো এবং লেখা ও বলার মাধ্যমে কোনো কিছু প্রকাশ করার ক্ষমতা বৃদ্ধি পেয়ে থাকে। এটি শিশুদের পারিপার্শ্বিক পরিস্থিতি এবং বাস্তব জীবন সম্পর্কে ওয়াকিবহাল করতে সাহায্য করবে। যাতে, শিক্ষার্থীরা আনন্দ সহযোগে বই পড়তে পারে এবং এর মাধ্যমে তাদের দক্ষতার বিকাশ ঘটে, তার জন্য একটি দৃঢ় শিক্ষার পরিবেশ তৈরি করার প্রয়োজনীয়তার ওপর জোর দেন তিনি। এই অভ্যাস তাদের আজীবন কাজে লাগবে বলেও মন্তব্য করেন শ্রী প্রধান।
পঠন-পাঠনের জন্য যে ৫টি বই শিক্ষার্থীরা বেছে নিয়েছে, তার নাম ভাগ করে নেওয়ার আহ্বান জানান কেন্দ্রীয় মন্ত্রী। তিনি সকলকে বই পড়ার অভ্যাস গড়ে তোলার জন্য উৎসাহিত করেন।
‘পড়ে ভারত’ প্রচারাভিযানটি নার্সারি থেকে অষ্টম শ্রেণীতে পঠন-পাঠনরত শিশুদের ওপর গুরুত্ব দিয়ে গড়ে তোলা হয়েছে। আজ থেকে ১০ই এপ্রিল পর্যন্ত – ১৪ সপ্তাহ  ধরে এই প্রচারাভিযান চলবে। জাতীয় ও রাজ্যস্তরে ছাত্র-ছাত্রী, শিক্ষক, শিক্ষিকা, পিতা-মাতা, শিক্ষা ক্ষেত্রে যুক্ত প্রশাসকরা – সকলেই এই কর্মসূচিতে যুক্ত হতে পারবেন। কর্মসূচিতে অংশগ্রহণকারী ছাত্র-ছাত্রীদের কয়েকটি দলে ভাগ করা হবে। প্রত্যেক সপ্তাহে এক একটি দলকে নির্দিষ্ট কিছু বিষয় দেওয়া হবে। এই বিষয়গুলি দৈনন্দিন জীবনের সঙ্গে সম্পৃক্ত। এর মাধ্যমে ছাত্র-ছাত্রীদের মধ্যে বই পড়ার আনন্দ গড়ে তোলা এবং এর অভিজ্ঞতা যাতে তাদের আজীবন কাজে লাগে সেই লক্ষ্যেই এই প্রচারাভিযান শুরু করা হয়েছে।
১০০ দিনের এই পঠন-পাঠন অভিযানে মাতৃভাষা/ স্থানীয়/ আঞ্চলিক ভাষা সহ ভারতীয় ভাষার ওপর গুরুত্ব দেওয়া হয়েছে। ২১শে ফেব্রুয়ারি আন্তর্জাতিক মাতৃভাষা দিবস হিসেবে পালন করা হয়। সেই দিনটিকেও এই প্রচারাভিযানের সঙ্গে যুক্ত করা হয়েছে। শিশুদের মাতৃভাষা/ স্থানীয় ভাষায় পঠন-পাঠনে উৎসাহিত করার মাধ্যমে এই দিনটি সারা দেশে ‘নিজের ভাষায় গল্প পড়া’ অনুষ্ঠানের মধ্য দিয়ে পালন করা হবে। এতে সমাজের স্থানীয় ভাষা ও সংস্কৃতির বিষয়ে প্রচার বৃদ্ধি পাবে।
১০০ দিনের পঠন-পাঠন প্রচারাভিযানে সংশ্লিষ্ট বিদ্যালয়, শিক্ষক-শিক্ষিকা, অভিভাবক বা পরিবারের অন্য সদস্যদের সহযোগিতায় শিক্ষার্থীদের জন্য বরাদ্দ কাজটি সম্পন্ন করতে হবে। অত্যন্ত সহজ সরল কর্মসূচিটি যাতে বাস্তবায়িত হয় তার জন্য বিভিন্ন পরিকল্পনাও করা হয়েছে। বিদ্যালয় শিক্ষা ও সাক্ষরতা বিভাগকে শিশুদের জন্য শিক্ষার শক্তিশালী ভিত তৈরিতে এই প্রচারাভিযানে সামিল হওয়ার জন্য আহ্বান জানানো হয়েছে।
CG/SS/SKD/
(Visitor Counter : 158
স্বাস্থ্যওপরিবারকল্যাণমন্ত্রক
কোভিড – ১৯ এর সর্বশেষ তথ্য
নতুন দিল্লি, ৩ মে, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে প্রতিনিয়ত এই সব বিষয় পর্যালোচনা করা হচ্ছে।
কেন্দ্রীয় স্বাস্থ্য ও পরিবার কল্যাণ মন্ত্রী ড. হর্ষ বর্ধন, আজ লেডি হার্ডিঞ্জ মেডিকেল কলেজে গিয়ে কোভিড – ১৯ এর মোকাবিলায় গৃহীত ব্যবস্থাপনা পর্যালোচনা করেন। এই মেডিকেল কলেজ সফরের সময় তিনি নির্দেশকের দপ্তর, ইমার্জেন্সি বিভাগ, ওপিডি, নমুনা পরীক্ষাগার, কোভিড ব্লক, হাসপাতালের প্রথম এবং দ্বিতীয় তল, চিকিৎসক ও স্বাস্থ্য কর্মীদের পোষাক পরিবর্তনের জায়গা সহ হাসপাতালের রেড জোন পরিদর্শন করেন।
ড. হর্ষ বর্ধন, পুরো ব্যবস্থাপনায় সন্তোষ প্রকাশ করেছেন। চিকিৎসক এবং স্বাস্থ্যকর্মীদের জন্য বিশেষ স্নানের ব্যবস্থা, অঙ্কলোজি বিভাগে তাঁদের দূষণমুক্ত করার জন্য গৃহীত উদ্যোগের তিনি প্রশংসা করেন। এই হাসপাতালের প্রশাসনিক বিভাগ, প্রথম সারিতে থাকা স্বাস্থ্যকর্মীদের সঙ্গে দিনে দু বার করে কথা বলেন।
ড. হর্ষ বর্ধন, ১৭ মে পর্যন্ত বর্ধিত লকডাউনের প্রেক্ষিতে সকলকে কোভিড – ১৯ এর সংক্রমণ রুখতে, নির্দেশিকাগুলি মেনে চলতে বলেন । যে সমস্ত চিকিৎসক, কোভিড – ১৯ সংক্রমিত রোগীদের চিকিৎসা করছেন, তাঁদের যেন একঘরে করে না রাখা হয় এবং কোভিড – ১৯ এ সংক্রমণের পর যে সমস্ত রোগী এই যুদ্ধ জয় করে বাড়ি ফিরছেন, তাঁরা যাতে বৈষম্যের শিকার না হন তা নিশ্চিত করতে দেশবাসীর প্রতি তিনি আবেদন জানান।
শেষ পাওয়া খবরে দেশে আক্রান্তের সংখ্যা ৩৯,৯৮০ জন। গতকাল আরো ২৬৪৪ জন নতুন করে এই ভাইরাসে সংক্রমিত হয়েছেন। সুস্থ হয়ে বাড়ি ফিরে গেছেন ১০,৬৩২ জন। গত ২৪ ঘন্টায় ৬৮২ জন সুস্থ হয়েছেন। মোট আক্রান্তের ২৬.৫৯ শতাংশ সুস্থ হয়ে বাড়ি ফিরেছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB/SFS
প্রধানমন্ত্রীরদপ্তর
প্রধানমন্ত্রী রি-ইনভেস্ট ২০২০র উদ্বোধন করেছেন
মেগাওয়াট থেকে গিগাওয়াটের পরিকল্পনা এখন বাস্তবায়িত হচ্ছে : প্রধানমন্ত্রী
গত ৬ বছরে ভারতের পুনর্নবীকরণযোগ্য জ্বালানীর উৎপাদন ক্ষমতা আড়াই গুন বৃদ্ধি পেয়েছে : প্রধানমন্ত্রী
ভারত দেখিয়েছে স্বাস্থ্যকর পরিবেশ বান্ধব নীতি শক্তিশালী অর্থনীতির ক্ষেত্রে সহায়ক : প্রধানমন্ত্রী
নয়াদিল্লী, ২৬ নভেম্বর, ২০২০
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে তৃতীয় আন্তর্জাতিক পুনর্নবীকরণযোগ্য বিনিয়োগ বৈঠক ও প্রদর্শনী এর উদ্বোধন করেছেন। নতুন ও পুনর্নবীকরণযোগ্য জ্বালানী মন্ত্রক এই সম্মেলনের আয়োজন করেছে। সম্মেলনের মূল ভাবনা হল ‘স্থিতিশীল জ্বালানীর পরিবর্তনের জন্য উদ্ভাবন’।
প্রধানমন্ত্রী পুনর্নবীকরণযোগ্য জ্বালানীর ক্ষেত্রে অল্প সময়ের মধ্যে উৎপাদন ক্ষমতা মেগাওয়াট থেকে গিগাওয়াটে বৃদ্ধি পাওয়ায় সন্তোষ প্রকাশ করেছেন। এরফলে ‘এক সূর্য, এক বিশ্ব, এক গ্রিড’ নীতি বাস্তবায়িত হচ্ছে। এই সমস্ত বিষয়গুলি রি-ইনভেস্টের পূর্ববর্তী সম্মেলনে আলোচিত হয়েছে। শ্রী মোদী বলেছেন গত ৬ বছরে ভারত এক অপ্রতিরোধ্য গতিতে এগিয়ে চলেছে। তিনি উল্লেখ করেছেন ভারতের উৎপাদন ক্ষমতা এবং পরিকাঠামো বৃদ্ধি পেয়েছে। এর ফলে দেশের প্রতিটি নাগরিক বিদ্যুতের ব্যবহারের মধ্যে দিয়ে তার সমস্ত সম্ভাবনাকে কাজে লাগাতে পারছেন। তিনি বলেছেন, পুনর্নবীকরণযোগ্য জ্বালানীর ক্ষমতার নিরিখে বিশ্বে ভারতের স্থান চতুর্থ এবং সমস্ত বড় বড় দেশগুলির মধ্যে এই বিকাশ দ্রুত হারে বৃদ্ধি পাচ্ছে। বর্তমানে ভারতে পুনর্নবীকরণযোগ্য জ্বালানীর ক্ষমতা ১৩৬ গিগাওয়াট, যা আসলে আমাদের মোট ক্ষমতার ৩৬ শতাংশ।
ভারতের বার্ষিক পুনর্নবীকরণযোগ্য জ্বালানীর উৎপাদন ক্ষমতা কয়লা ভিত্তিক তাপবিদ্যুতের থেকেও ২০১৭ সালের পর থেকে বেশি হওয়ায় প্রধানমন্ত্রী সন্তোষ প্রকাশ করেছেন। তিনি বলেছেন, গত ৬ বছরে ভারতের পুনর্নবীকরণযোগ্য জ্বালানীর ক্ষমতা আড়াই গুন বৃদ্ধি পেয়েছে। পুনর্নবীকরণযোগ্য জ্বালানী ক্ষেত্রে যখন এটি মূল্য সাশ্রয়ী ছিলনা তখনও বিনিয়োগ করা হয়েছে। এরফলে উৎপাদনের ব্যয় কমেছে। শ্রী মোদী বলেছেন, আমরা সারা বিশ্বকে দেখিয়েছি স্বাস্থ্যকর পরিবেশ বান্ধব নীতি, স্বাস্থ্যকর অর্থনীতি গড়ে তুলতে সাহায্য করে। জ্বালানীর ক্ষেত্রে দক্ষতা শুধুমাত্র একটি মন্ত্রক বা দপ্তরের মধ্যে সীমাবদ্ধ রাখলে চলবে না। সরকারের এই বিষয়ে সার্বিকভাবে উদ্যোগী হতে হবে। আমাদের সব নীতিগুলি যাতে জ্বালানীর ক্ষেত্রে দক্ষতা অর্জন করে সেটি নিশ্চিত করতে হবে।
প্রধানমন্ত্রী বলেছেন, বৈদ্যুতিন সামগ্রীতে উৎপাদনের সঙ্গে উৎসাহকে সংযুক্ত করার প্রকল্পে সাফল্য আসায় সরকার সিদ্ধান্ত নিয়েছে উচ্চমানের সৌরশক্তির যন্ত্রাংশ তৈরিতেও এই উৎসাহভিত্তিক সুযোগ দেওয়া হবে। তিনি সহজে ব্যবসা করাকে সরকারের সর্বোচ্চ অগ্রাধিকারের তালিকায় রাখা হয়েছে বলে জানিয়েছেন। বিনিয়োগকারীদের সাহায্যের জন্য প্রকল্প উন্নয়ন সেল তৈরি করা হয়েছে। প্রধানমন্ত্রী বলেছেন, আগামী দশকে পুনর্নবীকরণযোগ্য জ্বালানীর বিপুল সম্ভাবনা রয়েছে এবং এই ক্ষেত্রের বাণিজ্যিক সম্ভাবনা বার্ষিক ২০০০ কোটি ডলারের সমতুল । তিনি ভারতের পুনর্নবীকরণযোগ্য জ্বালানী উৎপাদনের এই যাত্রায় বিনিয়োগকারী, উদ্ভাবক এবং ব্যবসায়ীদের যুক্ত হতে আহ্বান জানিয়েছেন।
অর্থমন্ত্রক
অতিক্ষুদ্র, ক্ষুদ্র ও মাঝারি শিল্পোদ্যোগগুলির জন্য আপৎকালীন পরিস্থিতিতে মূলধন নিশ্চয়তা প্রকল্পের ভূমিকা
নয়াদিল্লি, ১৬ মার্চ, ২০২১
ন্যাশনাল ক্রেডিট গ্যারান্টি ট্রাস্টি কোম্পানি লিমিটেড  সূত্রে জানা গেছে, ২৮শে ফেব্রুয়ারির হিসাব অনুযায়ী আপৎকালীন মূলধন নিশ্চয়তা প্রকল্প থেকে ২ লক্ষ ৪৬ হাজার কোটি টাকার ঋণ দেওয়ার প্রস্তাব অনুমোদিত হয়েছে। এই প্রকল্পের জন্য ২ লক্ষ ১৪ হাজার কোটি টাকা ঋণ দেওয়ার প্রস্তাব রাখা হয়েছিল। ৯২ লক্ষ ২৭ হাজার ঋণগ্রহীতা এই প্রকল্পের সুবিধা নিয়েছেন।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় অর্থ ও কর্পোরেট প্রতিমন্ত্রী শ্রী অনুরাগ সিং ঠাকুর।
মন্ত্রী আরও জানিয়েছেন, ৮৭ লক্ষ অতিক্ষুদ্র, ক্ষুদ্র ও মাঝারি শিল্পোদ্যোগ সংস্থা এই প্রকল্প থেকে ঋণ নিয়েছে। এ বিষয়ে আরও বিস্তারিতভাবে উল্লেখ করে মন্ত্রী বলেছেন, এনসিজিটিসি এই প্রকল্পে সমস্ত যোগ্য ঋণ গ্রহীতাদের ঋণ দেওয়া শুরু করেছে। এর জন্য কোনও অভাব-অভিযোগ থাকলে এমএলআই-তে সেটি জানানো যেতে পারে। এই অভাব-অভিযোগ দায়ের করার জন্য একটি পোর্টাল তৈরি হয়েছে। এর পাশাপাশি, একটি ই-মেল ঠিকানাও দেওয়া আছে যেখানে অভিযোগ দায়ের করা যাবে। মানুষের কাছে পৌঁছনোর জন্য বিভিন্ন স্টেক হোল্ডারদের সঙ্গে নিয়মিত এ বিষয়ে আলোচনা চলছে।
প্রধানমন্ত্রীরদপ্তর
শ্রী প্রকাশ সিং বাদলের সুস্বাস্থ্য ও দ্রুত আরোগ্য কামনা করেছেন প্রধানমন্ত্রী
নয়াদিল্লী, ১২ জুন, ২০২২
প্রধানমন্ত্রী শ্রী নরেন্দ্র মোদী প্রবীন নেতা শ্রী প্রকাশ সিং বাদলের সুস্বাস্থ্য ও দ্রুত আরোগ্য কামনা করেছেন।
এক ট্যুইটে প্রধানমন্ত্রী বলেছেন, “শ্রী প্রকাশ সিং বাদলজির সুস্বাস্থ্য ও দ্রুত আরোগ্য কামনা করি।”
CG/BD/NS
(
প্রধানমন্ত্রীরদপ্তর
প্রধানমন্ত্রীর ভ্যাটিক্যান সিটি সফর
নতুন দিল্লি, ৩০শে অক্টোবর, ২০২১
শ্রদ্ধেয় পোপ ফ্রান্সিস প্রধানমন্ত্রী শ্রী নরেন্দ্র মোদীকে আজ ভ্যাটিক্যানে অ্যাপোস্টোলিক প্যালেসে স্বাগত জানান।
দুই দশক পরে এই প্রথম একজন ভারতীয় প্রধানমন্ত্রী ও পোপের সাক্ষাৎ হল। এর আগে প্রয়াত প্রধানমন্ত্রী শ্রী অটল বিহারী বাজপেয়ী ২০০০ সালের জুন মাসে ভ্যাটিক্যান সফরকালে পোপ জন পল ২ এর সঙ্গে সাক্ষাৎ করেন। ভারত এবং পবিত্র সমুদ্রের মধ্যে ১৯৪৮ সালে কূটনৈতিক সম্পর্ক তৈরি হয় এবং সৌহার্দ্যর এক সম্পর্ক বজায় রয়েছে। জনসংখ্যার নিরিখে এশিয়া মহাদেশে ক্যাথলিকদের দ্বিতীয় বৃহত্তম আবাসস্থল ভারত।
সাক্ষাতের সময় দুই নেতা কোভিড-১৯ পরিস্থিতি এবং জনসাধারণের উপর তার প্রভাব নিয়ে আলোচনা করেন। আলোচনায় জলবায়ু পরিবর্তনও স্থান পেয়েছে। জলবায়ু পরিবর্তন প্রতিরোধে ভারতের উচ্চাকাঙ্ক্ষী উদ্যোগ এবং সফলভাবে কোভিড -১৯ এর ১০০ কোটি টিকার ডোজ দেওয়ার বিষয়ে প্রধানমন্ত্রী পোপকে জানান। মহামারীর সময়ে বিভিন্ন রাষ্ট্রকে সাহায্য করার ভারতের উদ্যোগকে পোপ প্রশংসা করেছেন।
প্রধানমন্ত্রী পবিত্র পোপ ফ্রান্সিসকে ভারতে শীঘ্র আসার জন্য আমন্ত্রণ জানান। পোপ সানন্দে সেই আমন্ত্রণ গ্রহণ করেছেন।
প্রধানমন্ত্রী সেক্রেটারি অফ স্টেট কার্ডিনাল পিয়েত্র প্যারোলিনের সঙ্গেও সাক্ষাৎ করেন।
CG/CB/NS
(
সামাজিকন্যায়ওক্ষমতায়নমন্ত্রক
কেন্দ্রীয় সামাজিক ন্যায় ও ক্ষমতায়ন মন্ত্রী ডক্টর বীরেন্দ্র কুমার 'তাপস'-অনলাইন পোর্টালের আনুষ্ঠানিক উদ্বোধন করেছেন
নতুন দিল্লি, ১৪ আগস্ট, ২০২১
কেন্দ্রীয় সামাজিক ন্যায় ও ক্ষমতায়ন মন্ত্রী ডক্টর বীরেন্দ্র কুমার 'তাপস' অর্থাৎ ট্রেনিং ফর অগমেনন্টিং প্রডাক্টিভিটি অ্যান্ড সার্ভিসেস- নামক একটি অনলাইন পোর্টালের উদ্বোধন করেছেন। এই পোর্টালটি তৈরি করেছে সামাজিক ন্যায় ও ক্ষমতায়ন মন্ত্রকের অধীন ন্যাশনাল ইনস্টিটিউট অফ সোশ্যাল ডিফেন্স। উদ্বোধনী অনুষ্ঠানে ওই মন্ত্রকের প্রতিমন্ত্রী শ্রী রাম দাস আটাওয়ালা এবং শ্রীমতি প্রতিমা ভৌমিক উপস্থিত ছিলেন।
করোনা জনিত অতিমারি পরিস্থিতিতে যখন কাজ এবং শিক্ষার জন্য অনলাইন মাধ্যমকে অবলম্বন করা হয়েছে সেই সময় 'তাপস' এর ধারণাটি উত্থাপন করা হয়। এর মাধ্যমে সামাজিক সুরক্ষা ক্ষেত্রে কর্মরতদের প্রশিক্ষণ এবং সক্ষমতা বৃদ্ধির উদ্যোগ নেওয়া হয়েছে।
এই পোর্টালটি হচ্ছে সামাজিক ন্যায় ও ক্ষমতায়ন মন্ত্রকের অধীন ন্যাশনাল ইনস্টিটিউট অফ সোশাল ডিফেন্স-এর একটি প্রচেষ্টা। এই পোর্টালের মাধ্যমে বিশেষজ্ঞদের বক্তৃতা, অধ্যায়নের উপাদান সহ শিক্ষাদানের অঙ্গ হিসাবে বেশ কিছু সুবিধা দেওয়া থাকবে। এর মাধ্যমে অংশগ্রহণকারীদের জ্ঞান ও দক্ষতা বৃদ্ধি করাই লক্ষ্য। এখানে যোগদান করার জন্য কোনরকম ফি দিতে হয় না।
এর মাধ্যমে যে পাঁচটি পাঠক্রম করানো হবে সেগুলি হচ্ছে-
ড্রাগ অপব্যবহার প্রতিরোধ, জেরিয়াট্রিক/ বয়স্কদের যত্ন, ডিমেনশিয়ার ক্ষেত্রে ব্যবস্থাপনা, তৃতীয় লিঙ্গ জনিত সমস্যা এবং সামাজিক সুরক্ষা বিষয়ক কার্যক্রম।
এই পোর্টালটির উদ্বোধন করে কেন্দ্রীয় মন্ত্রী ডক্টর বীরেন্দ্র কুমার ন্যাশনাল ইনস্টিটিউট অফ সোশাল ডিফেন্স-এর সমস্ত প্রতিনিধিদের অভিনন্দন জানান। তিনি বলেন এই অনলাইন ব্যবস্থার মাধ্যমে সামাজিক সুরক্ষা ক্ষেত্রে কর্মরত অধিক সংখ্যকের কাছে পৌঁছানো সম্ভব হবে। তিনি এই ক্ষেত্রে কর্মরতদের সকলকে এই পোর্টালে অংশগ্রহণ করার জন্য আহ্বান জানান।
তিনি বলেন, 'আমাদের শিক্ষাব্যবস্থায় যেখানে অফলাইন পদ্ধতি এত গভীরভাবে জড়িয়ে রয়েছে যে এই পাঠক্রমটি পরিবর্তনের পথে নিয়ে যাবে এবং নতুন ভাবনার উন্মোচন ঘটাবে। আমাদের শেখা এবং জ্ঞান অর্জনের ক্ষেত্রে দিগন্তবিস্তৃত করবে।'
সামাজিক ন্যায় ও ক্ষমতায়ন মন্ত্রকের সচিব শ্রী আর সুব্রামানিয়াম জানান যে, 'তাপস' একটি ম্যাসিভ ওপেন অনলাইন কোর্স প্ল্যাটফর্ম যেখানে ফ্লিম লেকচার থেকে শুরু করে ই-স্টাডি মেটেরিয়াল সবই পাওয়া যাবে। এতে শিক্ষার্থী এবং কোর্স কো-অর্ডিনেটরদের মধ্যে পারস্পরিক মতবিনিময় সম্ভব হবে।
CG/ SB
(Visitor Counter : 141
অসামরিকবিমানপরিবহণমন্ত্রক
ড্রোন ও ড্রোনের উপকরণের জন্য উৎপাদন সংযুক্ত উৎসাহভাতা কর্মসূচিতে আবেদনপত্র আহ্বান অসামরিক বিমান পরিবহণ মন্ত্রকের
নয়াদিল্লী, ০৫ মে, ২০২২
ড্রোন ও ড্রোনের উপকরণ নির্মাতা যারা ২০২১-২২ অর্থবর্ষে উৎপাদন সংযুক্ত উৎসাহভাতা কর্মসূচিতে যোগ্যতা সীমা পার করেছে তাদের জন্য অসামরিক বিমান পরিবহণ মন্ত্রক আবেদনপত্র জমা নেওয়ার প্রক্রিয়া শুরু করেছে। এ ধরণের উৎপাদকরা তাদের আবেদনপত্র https://www.civilaviation.gov.in/application-pli-scheme ওয়েবসাইটে জমা করতে পারবেন। আবেদনপত্র জমা দেওয়ার শেষ তারিখ আগামী ২০শে মে রাত্রি ১১.৫৯ মিনিট পর্যন্ত। যেসমস্ত নির্মাতা আবেদনপত্র জমা করবেন তাদের আর্থিক অবস্থা ও অন্যান্য প্রয়োজনীয় নথিপত্র পুঙ্খানুপুঙ্খভাবে যাচাই করার পর উৎপাদন সংযুক্ত উৎসাহভাতা কর্মসূচির সুবিধাভোগীদের চূড়ান্ত তালিকা আগামী ৩০-শে জুন প্রকাশ করা হবে।
এর আগে মন্ত্রক গত ২০-শে এপ্রিল এই কর্মসূচির সুবিধাভোগী ১৪টি উৎপাদক সংস্থার একটি প্রাথমিক তালিকা প্রকাশ করেছিল। এই তালিকায় ৫টি ড্রোন উৎপাদক সংস্থা এবং ৯টি উপকরণ উৎপাদক সংস্থা ছিল।
উৎপাদন সংযুক্ত উৎসাহভাতা কর্মসূচির সুবিধা গ্রহণে ড্রোন ও ড্রোনের উপকরণের জন্য যে যোগ্যতা মান স্থির হয়েছে তারমধ্যে ড্রোন উৎপাদক সংস্থাগুলির বার্ষিক লেনদেনের পরিমাণ হতে হবে ২ কোটি টাকা এবং উপকরণ উৎপাদক সংস্থাগুলির জন্য লেনদেনের পরিমাণ ৫০ লক্ষ টাকা হওয়া প্রয়োজন। সেইসঙ্গে মূল্য সংযোজনের পরিমাণ বিক্রয় লেনদেনের ৪০ শতাংশের বেশি হতে হবে।
উল্লেখ করা যেতে পারে ড্রোন ও ড্রোনের উপকরণের জন্য উৎপাদন সংযুক্ত উৎসাহভাতা কর্মসূচিটি গত বছরের ৩০শে সেপ্টেম্বর বিজ্ঞপ্তি দিয়ে প্রকাশ করা হয়। এই কর্মসূচিতে তিনটি অর্থবর্ষে মোট ১২০ কোটি টাকা উৎসাহভাতা দেওয়া হবে, যা ২০২০-২১ অর্থবর্ষে সমস্ত দেশীয় ড্রোন উৎপাদক সংস্থার সম্মিলিত লেনদেনের প্রায় দ্বিগুণ।
উৎপাদন সংযুক্ত উৎসাহভাতা কর্মসূচিটি ছাড়াও কেন্দ্রীয় সরকার ২০৩০ সালের মধ্যে ভারতকে ড্রোন হাবে পরিণত করতে একাধিক সংস্কার মূলক উদ্যোগ গ্রহণ করেছে। এরমধ্যে রয়েছে সরলীকৃত ড্রোন আইন ২০২১, ড্রোন এয়ারস্পেশ ম্যাপ ২০২১ জনসমক্ষে প্রকাশ, ড্রোন সার্টিফিকেশন কর্মসূচি ২০২২ প্রভৃতি। সরকার ইতিমধ্যে ড্রোন আমদানি নীতি ২০২২ অনুযায়ী ড্রোন আমদানির ওপর নিষেধাজ্ঞা জারি করেছে। এমনকি ড্রোন  আইন ২০২২ অনুযায়ী ড্রোন পরিচালনার জন্য ড্রোন পাইলট লাইসেন্সের প্রয়োজনীয়তা দূর করেছে।
CG/BD/NS
(Visitor Counter : 65